Manne Siegbahn

Karl Manne Georg Siegbahn (født 3. desember 1886, død 26. september 1978) var en svensk fysiker. I 1924 ble han tildelt Nobelprisen i fysikk «for sine funn og forskning innen røntgenspektroskopi».Nobelprisen i fysikk 1924 

Siegbahn tok en filosofisk doktorgrad ved Universitetet i Lund i 1911, avhandlingen fikk tittelen Magnetische Feldmessungen. Han var konstituert professor fro Johannes Rydberg da hans helse sviktet, og han etterfulgte ham som professor i 1920.

Etter doktorgraden, fortsatte Siegbahn forskningen på røntgenspektroskopi. Han fortsatte arbeidet også etter at han flyttet til Universitetet i Uppsala i 1923. Her utviklet og forbedret han eksperimentelle apparater som tillot ham å utføre svært presise målinger av røntgenstrålingens bølgelengder, skapt av atomer fra ulike stoffer. Han utviklet en konvensjon for å navngi de ulike spektrallinjene som er karakteristiske for stoffene i røntgenspektroskopi. Siegbahns presise målinger bidro mye til utviklingen innen kvanteteori og atomfysikk.Pressemelding i forbindelse med tildelingen av Nobelprisen i fysikk 1924

Han var far til Kai Siegbahn som selv fikk Nobelprisen i fysikk i 1981.

 Referanser 

 Eksterne lenker 

Kategori:Svenske fysikere
Kategori:Svenske professorer
Kategori:Svenske nobelprisvinnere
Kategori:Nobelprisvinnere (fysikk)
Kategori:Personer fra Örebro
Kategori:Medlemmer av Kungliga Ingenjörsvetenskapsakademien
Kategori:Medlemmer av Det Kongelige Danske Videnskabernes Selskab
Kategori:Fødsler i 1886
Kategori:Dødsfall i 1978